UPDATE 14:40 Wesley s-a amuzat când au auzit știrea că a murit. Fostul atacant al lui FC Vaslui era plajă cu soția și copilul său în momentul în care a primit mai multe telefoane în care a fost întrebat dacă trăiește:

„Am auzit că m-a omorât cineva. Ce glumă… sunt mai bine și mai sănătos ca oricând. Chiar acum sunt cu soția și cu băiatul meu și ne simțim bine. Nu știu de unde a ieșit această știre proastă. Cred că cineva a vrut să facă o glumă. Liniștiți-vă! Wesley mai are mult de trăit. Am primit foarte multe telefoane din România, dar sunt foarte bine. Nu mai joc fotbal de un an„, a spus Wesley pentru Fanatik.ro.

UPDATE 13:35 Adrian Porumboiu, fost patron la FC Vaslui și omul care l-a adus pe Wesley în România, susține că a sunat mai mulți cunoscuți și aceștia i-au confirmat că presa arabă a lansat zvonuri false: „Din telefoanele pe care le-am dat, se pare că este o veste bună: nu e nimic adevărat. Se pare că presa din Arabia Saudită este puțin mai mincinoasă. Să sperăm că Wesley acum bea o Corona și zâmbește când citește”, a declarat Porumboiu pentru ProSport.

UPDATE 12:53 ProSport a încercat să ia legătura cu mai multe surse din Brazilia, inclusiv cu cei din conducerea clubului la care este legitimat Wesley, însă diferența de fus orar reprezintă o problemă. În acest moment, în Brazilia este ora 06:53. Nimeni n-a putut până acum să confirme zvonurile apărute pe site-urile din lumea arabă. ProSport a stat de vorbă și cu Eric de Oliveira, care este convins că informația este falsă: „Nu cred că este adevărat. Am căutat pe toate site-urile din Brazilia și n-am găsit nimic”, a declarat Eric pentru ProSport.

UPDATE 12:31: Site-ul arab akhbaar24.argaam.com susține că informația despre decesul lui Wesley Lopes ar fi falsă. Totul ar fi pornit de la un ziar local din Brazilia, care ar fi anunțat moartea lui Wesley. Mai departe, în urmă cu aproximativ 22 ore, informația a fost preluată de presa arabă, fără a fi însă verificată. În ultimele 24 de ore, cel puțin 13 publicații din presa arabă au preluat informația cu știrea că Wesley ar fi murit.

Reamintim că, până în acest moment, nicio publicația din Brazilia n-a scris despre acest subiect.

UPDATE 11:09: Președintele Iașiului, Florin Prunea, a rămas șocat la aflarea veștii morții jucătorului brazilian Wesley și a declarat că speră să nu fie reală această informație. „Doamne ferește! Sper să nu fie adevărat! Nu pot să cred, sunt șocat să aud așa ceva”, a declarat Florin Prunea pentur ProSport.

CSMS Iași a fost ultima echipă românească la care brazilianul Wesley a jucat.

O veste incredibilă vine din presa arabă. Wesley Lopes ar fi decedat în timpul unui antrenament, după ce ar fi suferit un infarct. Fostul atacant al lui FC Vaslui era legitimat la Uniao Agricola Barbarense. Informația nu a fost confirmată oficial nici de site-ul clubului la care era legitimat Wesley, nici de vreun ziar important din Brazilia. Ziarul din Santa Barbara D’Oeste, orașul din care era echipa la care figurează că este legitimat Wesley, nu a scris niciun rând despre decesul jucătorului.

Site-ul alasemanews.com, citat de DigiSport, vine cu o informație bombă. Wesley Lopes, cel mai bun marcator străin din Liga 1, ar fi murit la doar 35 de ani. Fostul atacant al lui FC Vaslui ar fi suferit ieri un infarct, în timpul unui antrenament la Uniao Agricola Barbarense, unde era legitimat. Potrivit sursei citate, medicii aflați lângă teren au încercat să-l resusciteze, însă fără succes.

Adrian Porumboiu, fostul patron al lui FC Vaslui și cel care l-a adus în România, a rămas șocat de veste: „Nu pot să cred așa ceva… Doamne, Dumnezeule! Wesley n-a pus în viața lui gura pe vin sau pe tărie. În afară de bere, nu a băut nimic. El avea un singur sortiment de bere preferat, berea mexicană.

Nu, domnule, nu avea probleme de sănătate. Vreau să vă spun că, în perioada în care Ignacio era antrenor, trăgea niște beții crunte. Erau unii care nici nu mai veneau la antrenament… Dintre toți care se îmbătau, Wesley era cel mai fresh. Nu că era fresh, era perfect. Și nu dormea toată noapte. Nu am văzut fotbalist așa puternic. Cred că-l băga pe Tamaș sub masă. Am aflat lucruri incredibile despre el cu băutura și rezistența.

Dumnezeu să-l ierte dacă e adevărat! Un talent rar. Era peste Sânmărtean și Adailton. Mi-a fost prezentat de fiul lui Nae Manea, m-am urcat în avion și l-am adus la Vaslui. Era un jucător jovial, cu mult caracter. Un talent imens. Chiar regret enorm… M-ați prins și în direct cu chestia asta… El avea domiciliul mai mult la Iași. Faptul că era tânăr, nu se vedea că a băut o noapte întreagă. Dar se prezenta impecabil.

Wesley și-a făcut banii. Am luat două milioane de euro pe el… Chiar îmi pare extrem de rău. Nu am văzut un jucător să fie atât de fresh după ce a băut și a dormit o oră toată noaptea. Mă rog, avea el o gașcă cu care bea, Marius Constantin, N’Doye… Dumnezeu să-l odihnească!””, a declarat Porumboiu la ProSport LIVE.

Wesley Lopes a jucat de-a lungul carierei la Ponte Pretal, Fortaleza, Penafiel, Alaves, Vitoria, Grasshopper, Pacos Ferreira, Leixoes, FC Vaslui, Al Hilal, Millonarios, CSMS Iași, Barbarense și Uniao Agricola Barbarense.

BREAKING: Mantan penyerang #AlHilal, Wesley Lopes meninggal dunia karena serangan jantung. #IMC pic.twitter.com/Wwg7IOmSNT â€” Indonesia Medio Club (@MedioClub) August 22, 2016

Sad to hear ex-#alhilal player Wesley Lopes passed away after suffering from heart attack during training. #Ø§Ù„Ù‡Ù„Ø§Ù„ pic.twitter.com/WbrYEenTIT â€” Footynions (@footynions) August 22, 2016

Rămâneți pentru detalii!